**Išankstinis pasiruošimas
(žingsniai bent kelios valandos prieš susitikimą).**

1. Įsitikinkite, kad *Swivl* robotukas, pultelis ir *iPad* yra pakankamai pakrauti.

	1. *iPad* – įjunkite ir pasižiūrėkite, kiek rodoma procentų. Rekomenduojama *iPad* įkrauti bent iki 80 %.
	2. *Swivl* robotukas ir pultelis – bandykite pakrauti *Swivl* su komplekte esančiu krovikliu ir pasižiūrėkite, ar nemirksi nė viena iš *Swivl* robotuke esančių lempučių **(1 pav.)**.

**1 pav. *Swivl* galinės lemputės, rodančios įkrovimo būseną (apibrauktos raudonai).**

1. Įsitikinkite, kad žinote prisijungimus prie savo VU ar kitos paskyros (*MS Teams* pokalbiui).
2. Įsitikinkite, kad žinote prisijungimą prie *iPad* (jei toks yra sukurtas).

***Swivl* paruošimas prieš paskaitą**

1. Įjunkite *iPad*, laikydami viršutinį dešinį mygtuką.
2. Išimkite *Swivl* pultelį iš robotuko **(2 pav.).** Pultelis reikalingas tam, kad *Swivl* robotukas galėtų jus sekti pristatymo metu. Taip pat, *Swivl* pultelis gaudo garsą ir perduoda jį tiesiai į *MS Teams* susitikimą.

Suplanuokite savo paskaitą ir žinokite, ar Jūs galėsite laikyti *Swivl* pultelį rankoje, ar turėsite jį pasikabinti ant kaklo. Jei negalėsite *Swivl* pultelio laikyti rankoje, *Swivl* komplekte yra kaklajuostė, kurią galima naudoti su *Swivl* pulteliu.

**2 pav. *Swivl* pultelis.**

1. Išimkite *Swivl* robotuką iš maišelio ir pastatykite ant stabilios vietos, iš kurios norėsite transliuoti paskaitą.
2. Įstatykite *iPad* į *Swivl* robotuką. Kai įstatote *iPad*, ekranas ir priekinė *iPad* kamera turi būti nukreipta į Jus. Patikrinkite, ar *iPad* tvirtai ir iki galo įsistato į *Swivl* **(3 pav.)** Jei ne, gali reikėti pakeisti *Swivl* dėtuvę (*Shim*).
 **PASTABA: labai rekomenduojama nejudinti *iPad*,** kai jis yra įstatytas į *Swivl* ir naudotis tik liečiamuoju ekranu.

**3 pav. *iPad* su įstatytu *Swivl* robotuku.**

1. Sujunkite *Swivl* ir *iPad* su baltu jungimo laidu, kurį galima rasti *Swivl* komplekte **(4 pav.)**.
2. Įjunkite *Swivl* robotuką, palaikant  **robotuko mygtuką**. Po kiek laiko turi užsidegti viena žalia lemputė šalia  robotuko mygtuko.

	1. Raudona lemputė kairiame šone žymi tai, kad pultelis yra išjungtas (jo kolkas dar nejunkite).
	2. Žalia lemputė dešiniame šone žymi tai, kad *iPad* sėkmingai sujungtas su *Swivl*. Jeigu ši lemputė yra raudona, patikrinkite, ar *iPad* ir *Swivl* jungiantis baltas laidas yra sėkmingai įkištas į abu lizdus.
	3. Jei įjungus *Swivl*, mirksi abi lemputės raudonai, *Swivl* yra išsikrovęs ir būtina įkrauti prieš naudojant.
3. Įjunkite pultelį, palaikant  **pultelio mygtuką**. Po kiek laiko, turi užsidegti abi žalios lemputės tiek pultelyje, tiek Swivl robotuko priekyje. Turėkite omenyje, kad kai pultelis yra įjungtas, *Swivl* robotukas bandys judėti pultelio kryptimi.
4. Pultelį galite išjungti iki susitikimo pradžios (gali būti sudėtinga prisijungti prie pokalbio, kol *Swivl* robotukas juda). Išjungiant pultelį laikykite  **pultelio mygtuką** ir palaukite, kol išsijungs abi lemputės.

**4 pav. *Swivl* ir *iPad* jungimo laidas.**

**Prisijungimas prie MS Teams**

1. Įjunkite *MS Teams aplikaciją* per iPad. Prisijunkite su savo darbiniu el. paštu ir slaptažodžiu.
2. Prisijunkite prie *MS Teams* komandos ar pokalbio ir įeikite į susitikimą.
3. Esant susitikime, matysite panašų vaizdą su daugiau vartotojų. Atkreipkite dėmesį į apačioje esančią ikoną, kuri rodo, kad *iPad* sėkmingai prijungtas prie *Swivl* **(5 pav.)**.



5 pav. *MS Teams* susitikimo ekranas. Raudonai apibraukta ikona rodo, kad *iPad* sėkmingai sujungtas su *Swivl*. Jei jos nėra, patikrinkite *iPad* ir *Swivl* sujungimą
4. Paspauskite **kameros ir mikrofono ikonas**, kad prisijungimo dalyviai jus matytų ir galėtų girdėti.
5. Jei prieš tai išjungėte *Swivl* pultelį, įjunkite jį ir pasitikrinkite, ar garsas iš pultelio pasiekia susitikimo dalyvius (paklauskite žodžiu).
6. Jei norite paskaitą ir įrašyti, galite paspausti tritaškį ir mygtuką „**Start recording**“. Po to galėsite toje pačioje vietoje rasti mygtuką „**Stop recording**“, jei norėsite stabdyti pokalbio įrašymą.
7. Jeigu norite naudoti skaidres **(6 pav.)**:
	1. Skaidres prieš susitikimą reikia įkelti į Jūsų *MS Teams* arba *Onedrive*. Taip pat jeigu stovėsite didesniu atstumu nuo prietaiso, galite naudoti savo išmanųjį telefoną prisijungti prie paskaitos, kaip su antru prietaisu, ir keisti skaidres.
	2. Skaidres įjungti galima pasirinkus „Share“ ir „Share Powerpoint“. Po to galite naršyti per Onedrive arba Teams bylas ir surasti pristatymą.



**6 pav. Kaip pasidalinti skaidrėmis *MS Teams* pokalbio metu.**

***Swivl* sutvarkymas po paskaitos**

1. Išjunkite pultelį, palaikant  **pultelio mygtuką**. kol nebedegs abi pultelio lemputės.
2. Išjunkite *Swivl* robotuką, palaikant  **robotuko mygtuką**, kol užges abi priekinės robotuko lemputės.
3. Atsijunkite nuo *MS Teams* paskyros **(7 ir 8 pav)**.

 

**7 ir 8 pav. Kaip atsijungti nuo *MS Teams* paskyros per *iPad*.**
4. Ištraukite baltą laidą, jungiantį *Swivl* su *iPad* ir supakuokite.
5. Atsargiai išimkite *iPad* iš *Swivl* roboto ir įdėkite *iPad* krauti (rekomenduojama įkrovimo riba – 80 %). *iPad* krovimo laidą galima rasti *iPad* dėžėje.
6. Įstatykite *Swivl* pultelį į jam skirtą vietą *Swivl* robotuke **(9 pav.)**.
7. Paruoškite *Swivl* robotuką krovimui **(10 ir 11 pav.)** Padėkite *Swivl* krauti, kol jo apatinėje galinėje pusėje esanti lemputė bus pastoviai žalia (mirksinti lemputė reiškia, kad Swivl dar reikia krauti).

 

**10 ir 11 pav. *Swivl* robotuko krovimo komplektacija prieš ir po sujungimo, atitinkamai.**

**9 pav. *Swivl* pultelio vieta robotuke.**

1. Kai *iPad* bus įkrautas iki reikalingos ribos, išjunkite *iPad* ir supakuokite.
	1. Palaikykite viršutiniame dešiniajame kampe esantį šoninį mygtuką.
	2. Perbraukite per ekrane nurodytą vietą, kad išjungtumėte *iPad*.
	3. *iPad* ir jo aksesuarus supakuokite į jam skirtą dėžę.
2. Kai *Swivl* pasikraus, įdėkite jį, jo pultelį ir aksesuarus į jam skirtą pakuotę
3. Tiek *iPad*, tiek *Swivl* grąžinkite į jiems skirtą vietą.